Родена е в Браила, Кралство Румъния през 1897 г. като последното от четирите деца в семейството на търговеца Маргарит и София Аслан. На 13-годишна възраст Ана губи баща си, след чиято смърт семейството се премества в Букурещ, където тя завършва средно образование през 1915 г. Въпреки че медицинската професия не е популярна сред жените, Ана Аслан следва в Медицинския факултет на Букурещкия университет от 1915 до 1922 година. По време на обучението си, тя се грижи за войници като медицинска сестра по време на Първата световна война.